માત્ર એક ડોઝ કોરોનાથી બચાવશે! જૉનસન એન્ડ જૉનસનની સિંગલ ડોઝ રસીને મળી મંજૂરી - india approves single dose vaccine of johnson and johnson | I am Gujarat
india approves single dose vaccine of johnson and johnson
માત્ર એક ડોઝ કોરોનાથી બચાવશે! જૉનસન એન્ડ જૉનસનની સિંગલ ડોઝ રસીને મળી મંજૂરી
Zakiya Vaniya | I am Gujarat | Updated: Aug 7, 2021, 2:37 PM
ભારત પાસે હવે કોરોનાની કુલ પાંચ રસી ઉપલબ્ધ છે, જાણો જૉનસન એન્ડ જૉનસનની એક જ ડોઝમાં કોરોના સામે સુરક્ષા આપતી રસીમાં શું ખાસ છે.
અમેરિકન કંરની જૉનસન એન્ડ જૉનસનની સિંગલ ડોઝ રસીને ભારતમાં મંજૂરી.
કેન્દ્રીય સ્વાસ્થ્ય મંત્રીએ ટ્વિટ કરીને જાહેરાત કરી, દેશમાં કોરોનાની કુલ 5 રસી ઉપલબ્ધ.
આ રસી નોન-રેપ્લિકેટિંગ વાયરલ વેક્ટર વેક્સિન છે જેની શરીરમાં કૉપી તૈયાર નથી થતી.
અમેરિકન કંપની જૉનસન એન્ડ જૉનસનની સિંગલ ડોઝ રસીને ભારતમાં મંજૂરી મળી ગઈ છે. કેન્દ્રીય સ્વાસ્થ્ય મંત્રી મનસુખ માંડવિયાએ ટ્વિટ કરીને જાહેરાત કરી છે. આ દેશમાં ઉપલબ્ધ ચોથી કોરોનાની રસી હશે. સીરમ ઈન્સ્ટિટ્યુટની કોવિશીલ્ડ, ભારત બાયોટેકની કોવેક્સિન, ડો. રેડ્ડીઝની સ્પુતનિક વી પહેલાથી ઉપલબ્ધ છે. સિપ્લાને પણ મોરડર્નાની રસી ઈમ્પોર્ટ કરવાની મંજૂરી મળી ગઈ છે.
દેશમાં 24 કલાકમાં 38,628 નવા કોરોના કેસ અને 617ના મોત, કેરળમાં સ્થિતિ ખરાબ
જૉનસન એન્ડ જૉનસન કંપની આ રસીનું ઉત્પાદન કઈ રીતે કરશે તે બાબતે વધારે જાણકારી આપવામાં નથી આવી. પરંતુ કંપનીએ ચોક્કસપણે કહ્યું છે કે તેના ગ્લોબલ સપ્લાયમાં બાયોલોજિકલ ઈની મહત્વની ભૂમિકા હશે. આ રસી કોવિડ-19 માટે જવાબદાર SARS-CoV-2 વાયરસના જીનેટિક મટિરિયલનો ઉપયોગ કરીને બનાવવામાં આવી છે. તેને Ad26.COV2.S કહેવામાં આવે છે. વાયરસના જીનેટિક કોડનો પ્રયોગ સ્પાઈક પ્રોટીન બનાવવા માટે કરવામાં આવે છે. બીજી પણ ઘણી રસી આ પદ્ધતિથી સુરક્ષા પૂરી પાડે છે.
એકવાર શરીરમાં આ રસી પહોંચી જાય તો બીમારી વિરુદ્ધ એન્ટીબોડી તૈયાર કરવાની પ્રક્રિયા શરુ કરે છે. જોનસન એન્ડ જૉનસનની રસી નોન-રેપ્લિકેટિંગ વાયરલ વેક્ટર વેક્સિન છે. જેનો અર્થ છે કે રસીની અંદરનું જીનેટિક મટીરિયલ શરીરની અંદર પોતાની કૉપી તૈયાર નહીં કરે. આ ઘણું જરુરી છે કારણકે જ્યારે વાયરસનો શરીરમાં પ્રવેશ થાય છે તે પોતાની કૉપી બનાવવાનું શરુ કરે છે અને પછી સંક્રમણ ફેલાય છે.
આ રસીને 2થી 8 ડિગ્રી તાપમાનમાં સ્ટોર કરી શકાય છે. ખોલી કાઢવામાં આવેલા વાયલ્સ 9 ડિગ્રીથી 25 ડિગ્રી તાપમાન દરમિયાન 12 કલાક સુધી રાખી શકાય છે. જોનસન એન્ડ જોનસને પોતાની એપ્લિકેશનમાં ફેઝ 3 ક્લિનિકલ ટ્રાયલના ડેટાનો રિપોર્ટ આપ્યો હતો. આ રિપોર્ટ અનુસાર, સિંગલ ડોઝ વાળી રસી તમામ ક્ષેત્રોમાં થયેલા અભ્યાસમાં ગંભીર બીમારીને રોકવામાં 85 ટકા સુધી સક્ષમ હતી.
Read Next Storyમહારાષ્ટ્રના નાસિક જિલ્લામાં એક સાથે ડેલ્ટા વેરિયન્ટના 30 કેસ સામે આવતા ફફડાટ
Mansukh Mandaviya johnson and johnson vaccine india johnson and johnson vaccine Johnson and Johnson corona vaccine in india